Carl Eduard

Charles Edward, Saksi-Coburgi ja Gotha hertsog (Leopold Charles Edward George Albert; saksapäraselt Carl Eduard Georg Albert Luitpold) (19. juuli 1884 – 6. märts 1954 Coburg Baieri) oli Saksi-Coburgi ja Gotha dünastiast Saksamaa Saksi-Coburgi ja Gotha hertsogiriigi hertsog ning Saksamaa sõjaväelane Esimeses ja Teises maailmasõjas ning Saksa natsionaalsotsialismi pooldaja. Charles Edward oli 4. ja viimane Saksi-Coburgi ja Gotha hertsog 30. juulist 1900 kuni 14. novembrini 1918 ja Saksi-Coburgi ja Gotha dünastia pea aastatel 1900–1954. Charles Edward oli vastuolulise elukäiguga Suurbritannia kuningliku suguvõsa liige (Suurbritannia Ühendkuningriigi prints ja Albany hertsog), kes 1900. aastal asus valitsema pärijana Saksamaal asuvaid hertsogiriike ning andis ustavusvande Saksamaa keisrile, mistõttu jäädes truuks antud vandele oli sunnitud asuma 1914. aastal alanud Esimeses maailmasõjas Saksa keisririigi sõjaväteenistusse. Pärast 1918. aasta revolutsiooni Saksamaal toimunud haldusreformide käigus Saksi-Coburgi ja Gotha hertsogkondade likvideerimist asus Charles Edward toetama Saksamaal tekkinud natsionaalsotsialistlikku liikumist ja liikumises aktiivse osavõtu eest mõisteti ta sõjajärgsel kohtuprotsessil süüdi kui oluline natsiliikumise tegelane ja konfiskeeriti kõik ta varad. Charles Edward sündis Claremontis Esheri lähedal Surreys. Tema isa oli Albany hertsog prints Leopold, kes oli kuninganna Victoria ja prints Alberti neljas poeg. Charles Edwardi ema oli printsess Helena, Albany hertsoginna (ka Waldecki ja Pyrmonti printsess Helena). Kuna tema isa suri enne tema sündi, päris ta kohe ka isa tiitli Tema Kuninglik Kõrgus Albany hertsog. Tema ristivanemateks olid isapoolne vanaema kuninganna Victoria, Walesi prints, hilisem kuningas Edward VII, Schleswig-Holsteini printsess Helena ja Argyli hertsoginna printsess Louise, Frederica, Hannoveri printsess; emapoolsed sugulased onu Alexis, Bentheimi ja Steinfurti prints, ja vanaisa George Victor, Waldecki ja Pyrmonti prints. Saksamaa keiser Wilhelm II oli Charles Edwardile vanaisapoolne lapselaps (first cousine). 1900. aastal asus 16-aastane Charles Edward, Albany hertsog, onult (Alfred, Saxi-Coburgi ja Gotha hertsog) päritud Saxi-Coburgi ja Gotha kaksikhertsogiriigi valitsejaks. Kuna valitsejatrooni pärimisjärjekorras olev Edinburghi hertsogi ainus poeg prints Alfred, suri 1899. aastal ja Connaughti hertsog, prints Arthur, kuninganna kolmas poeg, teavitas avalikult loobumisest õigustest hertsogkonnale. Arthuri poeg Connaughti prints Arthur (kes samuti teavitas loobumisest õigustest hertsogkonna troonile), kes õppis koos prints Charles Edwardiga Eton College'is, ähvardas füüsilise vägivallga, kui Charles Edward ei nõustu Saksamaal asuvat hertsogkonna valitsejakohta vastu võtma. Samuti mõjutas Charles Edwardit tema ema täitma oma kohust. Järgmised 5 aastat valitses Charles Edward alaealisena hertsogiriike, hertsog Alfredi kolmanda tütre Alexandra abikaasa Hohenlohe-Langenburgi printsi Ernst II regendivalitsemise all. Charles Edward sai täiealiseks 19. juulil 1905 ning asus täieõiguslikult valitsema Saksi-Coburgi ja Gotha hertsogiriike. Keiser Wilhelm II valis Charles Edwardile abikaasa – oma õetütre Schleswig-Holsteini printsessi Victoria Adelaide (31. detsember 1885 – 3. oktoober 1970), Schleswig-Holstein-Sonderburg-Glücksburgi hertsogi Friedrich Ferdinandi tütre ning nende pulm toimus 11. oktoobril 1905 Glücksburgi lossis Holsteinis. Hertsogil ja hertsoginnal oli 5 last. Charles Edwardi tütar Saxi-Coburgi ja Gotha printsess Sibylla oli Rootsi kuninga Karl XVI Gustavi ema. Esimese maailmasõja algusega, kus vaenupoolte erinevatel rinnetel võitlesid Charles Edwardi sünnimaa ja Saksamaa keisririigi üks hertsogiriik, mille valitsejana Charles Edward pidi valima, kas murda antud ustavusvannet Saksa keisrile või jääda ilma oma hertsogiriikidest. Charles Edward määrati vastavalt tema tiitlitele Saksamaa armees kindraliks, ehkki ei olnud kõrgemate sõjaväelaste hulgas. 1915. aastal võttis Suurbritannia kuningas George V vastu otsuse arvata Charles Edward välja Suurbritannia ja Põhja-Iiri Ühendkuningriigi kõrgemate aadlike nimekirjast (The Most Noble Order of the Garter) 1917. aastal selleks, et avalikult demonstreerida Suurbritannia valitsejadünastia eristumist Saksamaalt pärit Saksi-Coburgi ja Gotha dünastiast, kuningas George V muutis valitsejadünastia nime ning sellest ajast kannab Suurbritannia valitsejadünastia senise Saksi-Coburgi ja Gotha asemel nime Windsorid. Järgnenud troonipärimisseaduse muudatustega kaotas ka Charles Edward kui Suurbritannia vastu sõdinud isik, samuti tema järglased, kõik Suurbritannia tiitlid. "Yvonne's Royalty Home Page — Royal Christenings". Originaali arhiivikoopia seisuga 6. august 2011. Vaadatud 5. septembril 2011.